FK Geležinis vilkas Vilnius

Vilniaus „Geležinis Vilkas“ – Lietuvos futbolo klubas iš Vilniaus.

Istorija 

Pirmosios komandos varžybos įvyko 1989 m. liepos 29 d. Panevėžyje su Panevėžio "Ekranu". Sužaista taikiai 0:0 

1989–1991 m. Vilniaus „Geležiniu vilku“ vadinosi buvusi SRT Vilnius komanda. Žaidė Lietuvos aukščiausioje ir pirmoje lygose. 1991 m. Nutrūkus finansavimui buvo išformuota.

Bet tada komandos vairą ir pavadinimą perėmė kariškiai, ir nuo 1992 m. komanda atstovauja krašto apsaugos bei kariuomenės futbolui. Iškart po komandos atkūrimo ji debiutavo aukščiausiojoje lygoje, tačiau 1994–1995 m. žiemą jis performuotas į Žalgiris-2 Vilnius komandą, nors vėl atkurtas 1997 m. vasarą. Iki 2006 m. ji žaidė aukščiausiojoje ir I lygoje, po to iškrito į II lygą, nuo 2010 m. dalyvavo salės futbolo varžybose. O nuo 2012 m. žaidžia Lietuvos Sekmadienio futbolo lygoje.

Dar 1992 metais keli entuziastai – Algimantas Liubinskas, Bronislavas Čekanauskas ir Matvejus Frišmanas kreipėsi į tuometinį Krašto apsaugos ministrą Audrių Butkevičių ir Motorizuotosios pėstininkų brigados „Geležinis Vilkas“ vadą brigados generolą Česlovą Jezerską su pasiūlymu suburti stiprią kariškių futbolo komandą, kuri galėtų atstovauti Lietuvos kariuomenei. Iš minėtų asmenų gavus sutikimą ir palaikymą, komanda buvo registruota žaisti Lietuvos futbolo aukščiausioje lygoje.

FK „Geležinis Vilkas“ atkurtos komandos pirmosios varžybos įvyko 1992 metų rugpjūčio 1 d. su FK „Žalgiris“ legendiniame Žalgirio stadione, Vilniuje. Pirmasis sezonas, tuometinio trenerio Rimvydo Kochanausko, kariuomenės komandai susiklostė gana sėkmingai – užimta 8 vieta.

Keletą pirmųjų sezonų komandoje žaidė nemažai garsių futbolininkų. Tai Valdas Urbonas (buvęs futbolo klubo FK „Ekranas“, FK "Žalgiris" bei Lietuvos nacionalinės futbolo rinktinės treneris), Girius Kalvaitis (1991–1993 m. žaidė Lietuvos nacionalinėje futbolo rinktinėje), Žydrūnas Grudzinskas (1998–1999 m. žaidė Lietuvos nacionalinėje futbolo rinktinėje). Iš tuomet žaidusių karių galėtume išskirti šiuo metu dar tarnaujantį Lietuvos kariuomenėje št. srž. Rimą Klišį kuris 2012 m. sezone po 20 m. pertraukos užsivilko FK "Geležinis Vilkas" marškinėlius. Prie komandos valdymo labai daug prisidėjo buvęs Lietuvos nacionalinės futbolo rinktinės vyr. treneris Algimantas Liubinskas.

Komanda su pertraukomis žaidžia iki šių dienų. Per 33-ejus metus buvo ir geresnių ir silpnesnių sezonų, pasikeitė daug žaidėjų, pereita į žemesnę futbolo lygą. Vienas iš aukščiausių klubo pasiekimų, vyr. trenerio Alvydo Kuncevičiaus (legendinio futbolo klubo "Žalgiris" vartininko) vedama futbolo klubo  "Geležinis Vilkas" komanda, 2001 metais Lietuvos aukščiausioje lygoje iškovojo 6 vietą. Verta paminėti, kad FK „Geležinis Vilkas“ buvo pirmos ir antros Lietuvos futbolo lygų prizininkai.

Atstovaudama Lietuvos kariuomenei, futbolo komanda 2003 metais dalyvavo III-ose pasaulio kariškių sporto žaidynėse Italijoje. Užimta aukšta 4 vieta. Po dvejų metų kariškių pasaulio futbolo čempionate Vokietijoje užimta 5 vieta.

Per visus klubo gyvavimo metų, komandoje skirtingais laikotarpiais žaidė visa eilė garsių futbolininkų. Tai Žydrūnas Grudzinskas, Ritas Vaiginas, Edvardas Malkevičius, Gvidas Juška, Audrius Ramonas (šiuo metu treniruoja Lietuvos nacionalinės futbolo rinktinės vartininkus), Valdemaras Barovskij (Lietuvos nacionalinės futbolo rinktinėje sužaidęs 26-rias rungtynes).

2011 m. klubas tik per "plauką" neišnyko iš Lietuvos futbolo žemėlapio. Kai tuometinio komandos vyr. trenerio Alvydo Koncevičiaus tvirtai buvo nuspręsta po 2011 m. Lietuvos salės futbolo, antro lygmens užimtos antros vietos, nebedalyvauti jokiose Lietuvos futbolo rengiamose varžybose. Tada Darius Indriūnas (ištikimiausias komandos sirgalius (nuo 2001 m.)) iš komandos likučių ir naujų futbolo entuziastų, subūrė kariškių futbolo mėgėjų klubą (KMFK) Geležinis Vilkas ir tokiu būdu neleido klubui pražūti, bei išsaugojo klubo tradicijas. Dar 2011 m. rudenį klubas buvo priimtas į Lietuvos sekmadienio futbolo lyga (SFL). Per 10 metų komandai buvo keliamas tikslas iš LFF VII lygos (SFL D - diviziono) pakilti į LLF III lygą. Skambiausia pergalė Vilkams pavyko iškovoti 2021 m. su treneriu Šarūnu Beivydu, kai tapo Lietuvos Sekmadienio futbolo lygos, LFF IV lygos bei Vilniaus miesto futbolo pirmenybių čempionais. Pirmos vietos trofėjus iškovotas po 12 metų pertraukos, paskutinį kartą Vilkai buvo pirmi 2009 m., kai tapo LFF II Lygos (Pietūs) čempionais.

2013 m. Krašto apsaugos ministro Juozo Oleko dėka komandą namų varžybas pradeda žaisti kariniame dalinyje Vilniuje, Lietuvos didžiojo kunigaikščio Gedimino štabo batalione esančiame stadione.

2015 m. įkurta VšĮ vaikų futbolo akademija „Geležinis Vilkas“ nuolat renkamos vaikų futbolo grupės, vyriausieji 2007 metų gimimo. Vaikai dalyvauja vaikų ir jaunimo LFF futbolo  čempionatuose. Vadovai Alvydas Koncevičius ir Linas Virketis.

Šiuo metu FK „Geležinis Vilkas“ vyrų komanda dalyvauja LFF III-oje pagal pajėgumą, mėgėjų futbolo lygoje. Kurią organizuoja Vilniaus regiono futbolo sąjunga.

 Pasiekimai 

 Sezonai 
 LFF varžybos 

|}
|}

 SFL varžybos 

|}

 Salės futbolo varžybos 
2020 m. klubas žaidė VRFS organizuotame Vilniaus salės futbolo 'Select I' lygos čempionate. Po pirmojo etapo užėmė 12 vietą. Antrasis etapas buvo sutrukdytas koronaviruso pandemijos protrūkiu. 

Komandos sudėtis2022 m. gegužės 01 d.''

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Žymūs žaidėjai 
 Ritas Vaiginas, 1989–1991
 Rimas Klišys, 1992–1993; 2012
 Žydrūnas Grudzinskas, 1992–1994
 Valdas Urbonas, 1992–1993
 Gyrius Kalvaitis, 1993
 Igoris Stukalinas, 1993
 Vidas Alunderis, 1997
 Audrius Ramonas, 1997–2002
 Edvardas Malkevičius, 1998-1991
 Valdemar Borovskij, 2005–2006

Nuorodos 

Lietuvos futbolo klubai
Lietuvos salės futbolo klubai
Vilniaus futbolas